laion/Wikipedia-Exotic huggingface dataset:
נסים נחום

הרב נסים נחום (17 בדצמבר 1862 – 19 בינואר 1927) היה מקובל, איש ציבור ונדבן, ממייסדי ישיבות פורת יוסף, שער השמים, "רחובות הנהר", וחברת "כתר תורה". נולד בטריפולי שבלוב ב-17 בדצמבר 1862 (כ"ה בכסלו ה'תרכ"ג) לכלפלא ולרבקה נחום, בן למשפחת גבירים ועסקנים ציבוריים מנכבדי העיר שתמכו בתלמידי חכמים. בילדותו התחנך בבית ספר מקומי והשתלם בספרות ובהשכלה כללית. כשהתייתם מאביו בגיל 20, החל לעסוק במסחר, וניהל את עסקי המסחר של אביו יחד עם אחיו. בתקופה זו ביקר בביתו שד"ר מישראל, שהביא לו קמע לבקשת אמו. לפי המסופר, בזכות קמע זה שינה את תוכניותיו לעתיד, ביטל את לימודיו באוניברסיטה והתמסר ללימוד תורה. בגיל 22 נישא למזל (זולא) בת הרב כמוס דיין, ובשנת 1898 (ה'תרנ"ח) עלה לישראל. הוא השתכן ברחוב דוד שבשכונת הבוכרים בירושלים, והחל ללמוד את תורת הקבלה ולפעול כעסקן למען תושבי העיר. בין היתר תרם מכספו לייסוד ישיבת המקובלים "רחובות הנהר", וייסד מכספו יחד עם הרב חיים יהודה לייב אוירבך את ישיבת המקובלים שער השמים. באמצע מלחמת העולם הראשונה הוכרח לגלות לאלכסנדריה שבמצרים בשנת 1916 (ה'תרע"ו) בעקבות היותו אזרח איטליה. באלכסנדריה עסק בפעילות למען יהודים נוספים שהוגלו, וייסד בה באותה שנה את חברת "כתר תורה", שמטרתה הייתה להפיץ תורה ואת לימוד ספר הזוהר, בעיקר בין סוחרים ופשוטי העם. בשיאה מנתה החברה כתשעה סניפים, בירושלים, אלכסנדריה, בני ברק, צפת, חלב, דמשק, ביירות, טריפולי וניו יורק. כן ייסד בעיר ישיבה גדולה לבחורים שירדו מישראל, ובסיועו של הרב אברהם אביכזיר, גייס כספים רבים עבור הישיבה, ממנה התפרנסו כ-200 רבנים. בסיום המלחמה חזר לירושלים והמשיך לפעול בה כאיש ציבור. בשנת 1923 (ה'תרפ"ג) נמנה עם מקימי ישיבת פורת יוסף, וסייע לרב בן ציון חזן בהקמתה. עד לפטירתו שימש בה כמנהל הוועד והגבאי. למרות עושרו, את רוב חייו העביר בסיגופים ובתעניות, ואת כספו חילק למוסדות וישיבות, ותמך בתלמידי חכמים ורבנים שעסקו בקבלה. הדפיס ספרי קבלה שונים מאת מחברים קדמונים, ביניהם "בניהו בן יהוידע, "שר שלום" ו"שבט מוסר" מבלי להזכיר בהם את שמו כמוציא לאור, וכן חיבורים אודות תיקוני זוהר שונים, אותם דאג להפיץ בארץ ובעולם. הלך לעולמו ב-19 בינואר 1927 (ט"ז בשבט ה'תרפ"ז), ונקבר בבית הקברות שבהר הזיתים בירושלים. הרב בן ציון מוצפי, דורש טוב לעמו - אוסף סיפורים ועובדות מגדולי הדורות האחרונים, ירושלים ה'תשס"ט, עמ' 295–306 גדעון גילקרוב, האיר המזרח - לדמותם של רבותינו הספרדים בדורות האחרונים, ירושלים ה'תשס"ב, חלק א', עמ' 37–39 משה דוד גאון, יהודי המזרח בארץ ישראל, חלק ב', עמ׳ 247 עטיה רונאל, "בין הנציב הבריטי העליון לסנחריב – על סוד מי הגיחון", מורשת ישראל, 20, 2022, עמ' 51–66 המקובל ניסים נחום, באתר MyTzadik דוד תדהר (עורך), "נסים נחום", באנציקלופדיה לחלוצי הישוב ובוניו, כרך ד (1950), עמ' 1800 תמונת הרב ניסים נחום, באתר MyHeritage כרטיס הקבר של נסים נחום, באתר הר הזיתים משה דוד גאון, "נסים בן כלפלא נחום", יהודי המזרח בארץ ישראל ח"ב, ירושלים, תרצ"ח, עמ' 462, באתר היברובוקס
אלון הררי (זמר)

אלון הררי (נולד ב-14 בפברואר 1982) הוא זמר קונטרה-טנור ישראלי, שתחום עיסוקו העיקרי הוא האופרה. אלון הררי מלמד פיתוח קול בקונסרבטוריון פתח תקווה. הררי נולד בישראל להורים יוצאי תימן, חנן וציפי הררי, וגדל בראש העין. בגיל 8 התחיל לשיר ובגיל 17 החל לשיר אריות אופרה. הררי נשוי לזמרת אופרה. הררי סיים בהצטיינות את לימודי התואר הראשון והתואר השני בבית הספר למוזיקה ע"ש בוכמן-מהטה שבאוניברסיטת תל אביב. זכה במלגות קרן התרבות אמריקה-ישראל (בשנים 06–2005, 2007-08, 2009-10), במלגות בית הספר למוזיקה ע"ש בוכמן-מהטה (2002-07) ובמלגות הצטיינות לתואר השני על שם קולטון (2007-09). זכה בפרס ראשון בתחרויות האקדמיה במחלקת הזמרה (2004), ובפרס "התגלית הצעירה" בתחרות על שם הילדה צאדק שנערכה בווינה, (2005). הקליט בשטוטגרט עם חברת ההקלטות העולמית "בריליאנט קלאסיקס" את האופרה "אפולו והיקינטון" מאת מוצרט, בניצוחו של ניקול מאט (2006). בשנת 2008 היה הררי אחד מחמשת העולים לגמר של תחרויות האביב. בשנת 2010 הגיע לגמר בתחרות הזמרה היוקרתית "פרנצ'סקו וינאס" בברצלונה, וכן הגיע לגמר של התחרות הבינלאומית "מוזיקה סאקרה" ברומא והופיע בשידור ישיר בינלאומי בערוץ הוותיקן. בשנת 2007 הופיע בהופעת הבכורה שלו בבית האופרה הלאומי של ליטא בתפקיד הראשי של אורפיאו, באופרה "אורפיאו ואאורידיצ'ה" מאת גלוק, ומיד לאחר הופעה זו הוזמן להופיע גם בעונת 08–2007 וכמו כן בעונת 2008-09. בעונת 10–2009 הופיע עם דן אטינגר והתזמורת הסימפונית הישראלית ראשון לציון ב"כרמינה בוראנה" מאת אורף, ועם הקאמרטה הישראלית ירושלים בניצוחו של אבנר בירון ב"דידו ואניאס" מאת הנרי פרסל וב"סטאבט מאטר" מאת ויוואלדי ומאת פרגולזי. בעונת 12–2011 נתן את הופעת הבכורה שלו בבית האופרה של מינסטר בתפקיד אאוסטזיו ב"רינלדו" מאת הנדל, וכמו בבית האופרה של דורטמונד בתפקיד תולומאו ב"יוליוס קיסר במצרים" מאת הנדל, לשבחי הביקורת. באותה עונה (2011-12) הופיע בפסטיבל הנדל היוקרתי שנערך בהאלה באופרה "אוטונה" ובתפקיד תולומאו ב"יוליוס קיסר במצרים" מאת הנדל גם באופרה הלאומית הפינית שבהלסינקי. הררי הופיע באופרה הישראלית בתפקיד אורפיאו ב"אורפיאו ואאורידיצ'ה" מאת גלוק ובהפקה הבימתית של כרמינה בוראנה מאת אורף במצדה. כמו כן הופיע עם תזמורת הבארוק ירושלים, אנסמבל בארוקדה ועוד. הוא הופיע כסולן עם התזמורת הפילהרמונית של ורשה ועם אנסמבל בארוק וורק המבורג. הררי היה חבר באופרה סטודיו של האופרה הישראלית. הרפרטואר של הררי כולל גם שירים תימניים מסורתיים ושירים עבריים. ביצוע של "G.F.Handel - "Mi palpita il cor, אתר יוטיוב, 28 ביוני 2014. ביצוע של ‏Stabat Mater", Vivladi RV 621", אתר יוטיוב, 8 בנובמבר 2014. ביצוע של הפיוט התימני "אהבת הדסה", אתר יוטיוב, 7 באפריל 2014. ביצוע של הפיוט התימני "לנר ולבשמים", אתר יוטיוב, 27 ביוני 2015. ביצוע של "ברית עולם" מאת מתי כספי, אתר יוטיוב, 22 במאי 2016. ביצוע של "שיר ערש על הים" שהלחין נחום נרדי, אתר יוטיוב, 31 במרץ 2014. אלון הררי, ברשת החברתית פייסבוק אלון הררי, סרטונים בערוץ היוטיוב אלון הררי, באתר האופרה הישראלית תל אביב-יפו "קצת גבוה" עם יאיר ניצני, כתבה מאת ג'ייסון דנינו-הולט. אתר nana10,‏ 15 בינואר 2013. "קצת גבוה" עם יאיר ניצני, כתבה מאת ג'ייסון דנינו-הולט. אתר nana10,‏ 15/01/2013. אלון הררי-קונטרה טנור. אתר "חוג". הררי אלון, קונטרה טנור. אתר האופרה הישראלית תל אביב-יפו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אלון הררי (זמר)".
טרקטורון כיסוח

טרקטורון כיסוח הוא סוג של כלי עזר מוטורי לגינון וחקלאות שבו המפעיל יושב על כיסא נהג, שלא כמו מכסחת דשא שאותה דוחף המפעיל בכוח גופו. טרקטורון כיסוח אינו טרקטור או טרקטורון, והשם העברי שלו ניתן בשל צורתו ועיצובו המזכירים את הטרקטור החקלאי המשקי (באנגלית הוא נקרא Riding mower, כלומר "מכסחת דשא הנהוגה בידי המפעיל"). עם זאת טרקטורון הכיסוח גדול יותר ממכסחת דשא ביתית. טרקטרוני הכיסוח הראשונים הופיעו לראשונה בארצות הברית בשנות ה-50 של המאה ה-20. טרקטורון הכיסוח משמש בעיקר לצורכי גננות של מדשאות עירוניות גדולות, פארקים, מגרשי כדורגל וגולף וכן לצורכי חוות קטנות. לטרקטורון הכיסוח ניתן לחבר תוספות שונות כגון מפלסת שלג, עגלה, כף הרמת משאות, מיכל לאיסוף גזם ועוד. בעולם קיימים יצרנים רבים המייצרים דגמים שונים של טרקטרוני הכיסוח, הידועים בהם חברת ג'ון דיר, קובוטה, יארד מן ומיורי. האקדמיה האמריקאית לרפואת ילדים ממליצה שנערים מתחת לגיל 16 ובטרם יפגינו בגרות ושיקול דעת, שלא ינהגו בטרקטורון כיסוח. טרקטורון כיסוח ידוע גם כטרקטורון דשא - או טרקטורון בלרינה. מדיה וקבצים בנושא טרקטורון כיסוח בוויקישיתוף טרקטורון דשא - מגוון טרקטרוני דשא של החברות במובילות בעולם - א.מ כלי גינון, באתר א.מ כלי גינון בנתניה ערך זה הוא קצרמר בנושא חקלאות. אתם מוזמנים לתרום לוויקיפדיה ולהרחיב אותו.
טרקטור דו-גלגלי

טרקטור דו-גלגלי (באנגלית: two wheel tractor) הוא סוג של כלי עזר מוטורי לחקלאות שבו למנוע מחובר סרן אחד ושני גלגלים, ורתומים לו אביזרים שונים. הטרקטור הדו-גלגלי מוכר בישראל גם בשם פרד מכני. כלי עבודה זה משמש בדרך כלל חקלאיים במדינות מתפתחות מאחר שהוא זול יותר מטרקטור חקלאי גדול. הטרקטור הדו-גלגלי נועד לשימוש בחקלאות הררית וכן בגידולים אורגניים שבהם המגדלים לא רוצים להכניס כלים גדולים, כבדים ומזהמים לחלקת הגידול. ישנם סוגים רבים ושונים של טרקטורים דו-גלגליים, ברובם האיכר המפעיל הולך ברגל אחר המכונה שמתקדמת במהירות איטית ואוחז בו באמצעות כידון, אולם ישנם דגמים בהם המפעיל נוהג את הכלי כשהוא יושב ורוכב עליו. מדיה וקבצים בנושא טרקטור דו-גלגלי בוויקישיתוף ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
מיאדה אל-סייד

מיאדה אל-סייד (באנגלית: Mayada Al-Sayad; נולדה ב-26 באוקטובר 1992) היא אתלטית גרמנייה-פלסטינית אולימפית המתחרה בריצות למרחקים ארוכים. אל-סייד נולדה בברלין, גרמניה, לאם גרמניה ולאב פלסטיני, ובבעלותה שתי אזרחויות. אביה עובד כטכנאי שיניים והיא עובדת כסייעת שלו. באפריל 2015, אל-סייד השתתפה בריצת מרתון המבורג (אנ') וסיימה במקום ה-13 עם תוצאת זמן של 2:41:44. באוגוסט 2015, הייתה לאישה הפלסטינית הראשונה שהשתתפה באליפות העולם באתלטיקה בריצת מרתון (אנ'). תחרות זו סיימה במקום ה-50 עם תוצאת זמן של 2:53:39. בשנת 2016, הייתה חברה במשלחת הפלסטינית באולימפיאדת ריו דה ז'ניירו ונבחרה להניף את דגל פלסטין בטקס פתיחת האולימפיאדה. באולימפיאדה, הייתה האישה הפלסטינית הראשונה להתחרות בריצת מרתון (אנ') וסיימה עם תוצאת זמן של 2:42:28. מדיה וקבצים בנושא מיאדה אל-סייד בוויקישיתוף מיאדה אל-סייד, ברשת החברתית פייסבוק מיאדה אל-סייד, באתר olympedia.org מיאדה אל-סייד, באתר התאחדות האתלטיקה הבין-לאומית מיאדה אל-סייד - שיאים אישיים Gulf-Times, German-born Mayada competes for Palestine in Worlds marathon, August 28 2015 VICE Sports AUNZ, BY WAY OF GERMANY, PALESTINE’S FIRST OLYMPIC MARATHONER, August 14, 2016 The Palestine Chronicle, PC Olympics Special: Mayada al-Sayad – Marathon Runner, Aug 11 2016 EBL News, Berlin runner puts Palestine on Olympic marathon map, 12/08/2016 2016 Summer Olympics - Athletes, Mayada Al-Sayed, Results Women's Marathon, espn
למבורגיני אגואיסטה

למבורגיני אגואיסטה (באיטלקית: Lamborghini Egoista) היא מכונית קונספט, שתוכננה ויוצרה על ידי חברת למבורגיני לרגל יובל שנים לחברה. היא מבוססת על הלמבורגיני גאיארדו. היא הוצגה ב-12 במאי 2013. ללמבורגיני אגואיסטה יש תא נהג ייחודי - תא הנהג הוא גם תא הנוסעים שכן רק אדם אחד יכול להיכנס למכונית. תא הנהג מזכיר תא טייס של מטוס קרב, יש לו חופה מיוחדת שניתן להסיר ולהרכיב מחדש וכן יש צורך להוציא ולהרכיב את ההגה כל פעם מחדש כאשר רוצים לנהוג במכונית. למכונית עיצוב חיצוני מרשים ויוצא דופן. גוף המכונית והגלגלים עשויים מחומרים נוגדי קרינה. חופת תא הנהג היא בעלת צבע אדום עז וכן ישנים פסים וסימונים אדומים נוספים באחורי ובקדמת המכונית, כולם נועדו לשוות לה מראה של מטוס קרב מודרני. היא כוללת מנוע בנזין V12 צילינדרים בנפח 5.2 ליטר אטמוספירי המספק 608 כ"ס (453 קילוואט). באיטלקית פירוש המילה "אגואיסטה" הוא אנוכי. לפי דבריו של מעצב המכונית, וולטר דה סילבה, האגואיסטה מייצגת "הדוניזם שנלקח לקיצוניות". כיום המכונית מוצגת במוזיאון למבורגיני באיטליה. רכבי למבורגיני למבורגיני טרזו מילניום מדיה וקבצים בנושא למבורגיני אגואיסטה בוויקישיתוף למבורגיני חושפת את הלמבורגיני אגואיסטה, באתר cartube, ‏12 מאי 2013 "Lamborghini Feeds Their Ego with the Egoista Concept". Automoblog.net. 2013-05-12. נבדק ב-2013-05-12. למבורגיני אגואיסטה בתצוגה - 16 במאי 2014 Vijay Pattni, Top Gear,
לאונרד ויטינג

לאונרד ויטינג (באנגלית: Leonard Whiting; נולד ב-30 ביוני 1950) הוא שחקן אנגלי הידוע בעיקר מהופעתו בתפקיד רומיאו בסרטו של פרנקו זפירלי משנת 1968 "רומיאו ויוליה" לצדה של אוליביה האסי בתפקיד יוליה. התפקיד זיכה אותו בפרס גלובוס הזהב לכוכב החדש של השנה. ויטינג נולד בווד גרין שבלונדון. הוא בנם היחיד של ארתור לאונרד ויטינג ושל פגי ג'ויס סאליבן. הוא ממוצא אנגלי, אירי וצועני. ויטינג למד בבית הספר סיינט ריצ'רד מצ'יצ'סטר בקמדן טאון. שבועיים אחרי שסיים את הלימודים החל לעבוד על הסרט "רומיאו ויוליה". ויטינג צד את עינו של סוכן שחקנים כשהופיע בחתונה יהודית בהיות בן 12. הוא שר את השיר "Summertime" בלבד, יחד עם הלהקה "Teal Lewis and the Fourtunes" שהופיעה באותו ערב. אחרי שהסוכן שמע אותו שר, הוא הציע לוויטינג לנסות להתקבל למחזמר "אוליבר!" מאת ליונל בארט, שעבורו חיפשו מבצעים חדשים לתפקידי הילדים. ויטינג גילם את התפקיד של ארטפול דודג'ר בהפקה שהועלתה בלונדון במשך 18 חודשים. עוד שיחק במשך 13 חודשים בהפקה של המחזה "Love for Love" בתיאטרון הלאומי של לורנס אוליבייה לצדו של אוליבייה, ובסיור הופעות במוסקבה ובברלין. הבמאי פרנקו זפירלי תיאר את הבחירה שלו לתפקיד רומיאו, מבין 300 צעירים שנבחנו לתפקיד במהלך שלושה חודשים. לדבריו "יש לו פנים נהדרות, מלנכוליה עדינה, נעימה, הדמות של צעיר אידיאליסטי כפי שרומיאו צריך להיות". ויטינג מוכר גם מהופעתו בתפקיד ארטפול דודג'ר בגרסה הבימתית של המחזמר "אוליבר!" בהפקה בלונדון, בה החליף את דייווי ג'ונס, אחרי שרוב השחקנים וג'ונס עצמו הועברו להפקה שהועלתה בברודוויי בניו יורק. באמצע שנות השבעים של המאה העשרים משך קולו את תשומת לבו של אלן פרסונס, שהקליט באותה את האלבום הראשון "Tales of Mystery and Imagination" מתוך The Alan Parsons Project. ויטינג ביצע את השיר "The Raven". קריירת המשחק בקולנוע של ויטינג הסתיימה באמצע שנות השבעים של המאה העשרים. מאז התרכז בקריירה בתיאטרון הן במשחק והן בכתיבה. ב-2014 חזר להופיע יחד עם אוליביה האסי בסרט "Social Suicide", כ-46 שנה אחרי שכיכבו יחד ב"רומיאו ויוליה". ויטינג חי בלונדון. בין השנים 1971 עד 1977 היה נשוי לקאתי דיימן. משנת 1995 הוא נשוי ללין פרסר. מדיה וקבצים בנושא לאונרד ויטינג בוויקישיתוף לאונרד ויטינג, במסד הנתונים הקולנועיים IMDb (באנגלית) לאונרד ויטינג, באתר AllMovie (באנגלית) לאונרד ויטינג, באתר Rotten Tomatoes (באנגלית) לאונרד ויטינג, במסד הנתונים הקולנועיים KinoPoisk (ברוסית) "Tripod". Tripod.
עופר דקל

עוֹפֶר דֶּקֶל (נולד ב-1951) הוא איש ביטחון ישראלי. כיהן כסגן ראש השב"כ וכממונה על החזרת שבויים ונעדרים. דקל נולד בישראל, וגדל בירושלים. בעל תואר ראשון במשפטים, בכימיה ובפיזיקה. בין השנים 1995 ו-1996 היה ראש חטיבת ההדרכה של שירות הביטחון הכללי. לאחר מכן, ועד שנת 2000, שימש שם כראש היחידה המבצעית. בשנים 2000 עד 2003 היה ראש מרחב ירושלים, יהודה ושומרון, בשלב סיכול הטרור, במסגרת האינתיפאדה השנייה. במסגרת תפקידו עמד בקשר הדוק עם ראש עירית ירושלים - אהוד אולמרט. בין השנים 2003 עד 2005 שימש כסגן ראש השרות. בינואר 2006 פרש מן השרות ובין אוגוסט 2006 ועד אפריל 2009, שימש כאחראי על החזרת שבויים ונעדרים, ובין היתר ערך משא ומתן לשחרור גלעד שליט. במהלך התקופה בה שימש בתפקידו, סיים דקל בהצלחה את המשא ומתן עם החזבאללה והחזיר לישראל את גופותיהם של שני חיילי צה"ל אודי גולדווסר ואלדד רגב. עמוס גלעד קדם לדקל בתפקיד זה והחליפו אותו חגי הדס ודוד מידן, עד להשגת עסקת שליט. דקל הוא הבעלים והמנכ"ל של חברת ארגנטום בע"מ, חברה לייעוץ ביטחוני. היה שותף של אהוד אולמרט, דן חלוץ ומאיר דגן בחברת EOC artners וכן היה שותף עם חלוץ, יובל רבין ואחרים בחברת אונידה שייצגה חברות ביטחוניות ישראליות בניגריה (החברות נסגרו). בין 2022-2009 עבד דקל בחו"ל, בעסקים בתחומים שונים. החל משנת 2023 משמש דקל, בהתנדבות, כיו"ר עמותת גמלאי השב"כ. דניאל סיריוטי ושלמה צזנה, "עופר דקל בדרך החוצה", באתר ישראל היום, 20 באפריל 2009 פנחס וולף‏, רשמית: שליח רה"מ עופר דקל פורש מתפקידו, באתר וואלה, 21 באפריל 2009 רוני סופר, עופר דקל לרה"מ: פורש מתפקיד השליח המיוחד, באתר ynet, 22 באפריל 2009 עופר דקל בקהיר לפגישות בנושא העסקה לשחרור שליט – חדשות 13, באתר 13news.co.il דיווח: עופר דקל נפגש עם סמיר קונטאר, באתר www.inn.co.il, ‏7 יולי 2007 פנחס וולף‏, רשמית: שליח רה"מ עופר דקל פורש מתפקידו, באתר וואלה, 21 באפריל 2009 אסף גלעד, אהוד אולמרט, דן חלוץ ומאיר דגן הקימו חברת ייעוץ, באתר כלכליסט, 16 במרץ 2014
עידן הקרח (פירושונים)

האם התכוונתם ל... מדעי כדור הארץ: עידן קרח – כינוי לתקופות בהיסטוריית כדור הארץ שבהן האטמוספירה התקררה באופן משמעותי ואזורים נרחבים התכסו בים קפוא או בקרחוני ענק עידן הקרח האחרון – עידן הקרח שהסתיים לפני כ-10,000 שנה עידן הקרח הקטן – תקופה של התקררות שנמשכה בערך מהמאה ה-14 ועד לאמצע המאה ה-19 מדיה: עידן הקרח (זיכיון) – זיכיון אנימציה של חברת פוקס המאה ה-20 עידן הקרח (סרט) – הסרט הראשון בסדרה (2002) עידן הקרח 2: נמסים מצחוק – הסרט השני בסדרה (2006) עידן הקרח 3: עלייתם של הדינוזאורים – הסרט השלישי בסדרה (2009) עידן הקרח 3: עלייתם של הדינוזאורים (משחק וידאו) – משחק וידאו שהושק בעקבות הסרט עידן הקרח 4: יבשת בתנועה – הסרט הרביעי בסדרה (2012) עידן הקרח: מסלול התנגשות – הסרט החמישי בסדרה (2016) עידן הקרח: הרפתקאות באק ויילד – הסרט השישי בסדרה (2022)
דימונה טוויסט

דימונה טוויסט הוא סרט תעודה ישראלי, זוכה פרס ון-ליר לסרט הדוקומנטרי הישראלי הטוב ביותר לשנת 2016 בפסטיבל הקולנוע ירושלים. הסרט הופק עבור Yes דוקו ושודר בו לראשונה ב-2016. שבע נשים הגיעו מהאונייה בשנות החמישים והשישים היישר אל דימונה, עיירת פיתוח שזה אך הוקמה. הן מספרות על חיים שמעולם לא סופרו מנקודת מבטן. מה קרה ב־15 שנותיהן הראשונות בארץ? הילדות והנשים שהגיעו עם משפחותיהן מצפון אפריקה ומפולין ומצאו עצמן מקימות עיר במדבר מספרות על כאבי העקירה מהמולדת שהשאירו מאחור, על דלות המולדת החדשה, על קשיי ההסתגלות ועל נסיונותיהן העיקשים והיצירתיים ליצור חיים עשירים ומלאי משמעות. הסרט משלב בין שיחות עם הגיבורות וחומרים שלוקטו בארכיונים פרטיים וציבוריים. אתר האינטרנט הרשמי של דימונה טוויסט דימונה טוויסט, ברשת החברתית פייסבוק "דימונה טוויסט", במסד הנתונים הקולנועיים IMDb (באנגלית) "דימונה טוויסט", באתר ספר הקולנוע הישראלי "דימונה טוויסט", באתר אידיבי "דימונה טוויסט", במסד הנתונים הקולנועיים KinoPoisk (ברוסית) אבנר שביט‏, טוויסט וצעקה: "דימונה טוויסט" של מיכל אביעד הוא סרט שיהדהד עוד זמן רב, באתר וואלה, 4 בספטמבר 2016 איל שגיא ביזאוי, הטוויסט האמיתי של דימונה, באתר הארץ, 19 בספטמבר 2016 יוסי דהאן, דימונה טוויסט: עמוד האש הפמיניסטי, אתר העוקץ, 2 בספטמבר 2016 דורון ברוש, ‏דימונה טוויסט: האמת על העיר של יוצאי מרוקו שהוקמה במדבר, באתר מעריב אונליין, 3 בספטמבר 2016 ליהי יונה, סיון רג'ואן שטאנג ותום מהגר, זה הטוויסט: אביעד מוצאת בדימונה את אירופה, באתר "העוקץ", 3 בנובמבר 2016
סכר אורוויל

סכר אוֹרוֹוִיל (באנגלית: Oroville Dam) הוא סכר סוללה (אנ') על נהר פד'ר (אנ') הנמצא מזרחית לעיר אורוויל שבקליפורניה, ארצות הברית. גובהו 230 מטר, והוא הסכר הגבוה ביותר בארצות הברית. הסכר משמש בעיקר לאיסוף מים, לייצור חשמל בשיטות הידרו-אלקטריות ולשליטה על שיטפונות. הסכר יוצר את אגם אורוויל, האגם המלאכותי השני בגודלו בקליפורניה. עם קיבולת של כ-4.4 קילומטרים מעוקבים של מים. ב- 1 אוגוסט 1975 התרחשה רעידת אדמה במגניטודה 5.9 ובעומק של כ-5 קילומטר בלבד מתחת לסכר ולאגם שנוצר בעקבות הקמתו. רעידת האדמה הזו נחשבת כרעידת אדמה מושרית שהתרחשה בעקבות עומס המים על קרום כדור הארץ שמתחת למסת המים, עומס שלא היה קיים לפני הקמת הסכר והיווצרות האגם. מדובר במסת מים של 4.3 מיליארד מטרים מעוקבים של מים. זו הייתה רעידת האדמה בגודל משמעותי היחידה בארצות הברית, שנחזתה מראש ברמה של כמה שעות, בעקבות פעילות סייסמית חריגה של רעידות אדמה קטנות, שהתבררו בדיעבד כרעידות אדמה מקדימות (Foreshocks). בחודש פברואר 2017 בעקבות גשמי זעף ועליית מפלס האגם נפער חור במברץ המערבי המנקז את עודפי המים מהאגם שמאחורי הסכר, וקרוב ל-200 אלף איש פונו מבתיהם, מחשש לקריסת הסכר. רעידות אדמה מושרות חיזוי רעידות אדמה מדיה וקבצים בנושא סכר אורוויל בוויקישיתוף אתר האינטרנט הרשמי של סכר אורוויל (באנגלית) כרמל שור, האם הסכר בקליפורניה בסכנת קריסה?, במדור "שאל את המומחה" באתר של מכון דוידסון לחינוך מדעי, 13 בפברואר 2017 סכר אורוויל, באתר אנציקלופדיה בריטניקה (באנגלית) רויטרס, חור בסכר הגבוה בארה"ב: פינוי המוני בקליפורניה, באתר ynet, 13 בפברואר 2017. K. M. Lahr, K., M., et al., 1976. The August 1975 Oroville earthquakes. Bulletin of the Seismological Society of America, 66, pp.1085–1099 קליפורניה: 200 אלף בני אדם פונו מבתיהם, באתר ישראל היום, 13 בפברואר 2017. ערך זה הוא קצרמר בנושא הנדסה ובנושא ארצות הברית. אתם מוזמנים לתרום לוויקיפדיה ולהרחיב אותו.
זהבן

זהבן (שם מדעי: Oriolus) הוא סוג של ציפורי שיר ממשפחת הזהבניים. שמו המדעי נגזר מהלטינית הקלאסית שבה "aureolus" פירושו זהוב. לסוג זה שייך המין זהבן מחלל המצוי בישראל. בסוג זהבן 29 מינים. מבנה גופו צר ומקורו רחב וקצר. מוטת כנפיו גדולה ומחודדת. צבע הזכרים הוא צהוב, כתום או אדמדם עם חלקים שחורים. צבע הנקבות פחות זוהר והוא נוטה לאפור וירוק זית. הצעירים דומים בצבעם לנקבות. Oriolus flavocinctus Oriolus melanotis Oriolus szalayi Oriolus sagittattus Oriolus phaeochromus Oriolus forsteni Oriolus bouroensis Oriolus decipiens Oriolus brachyrhynchus Oriolus crassirostris Oriolus chlorocephalus זהבן שחור-כנף (Oriolus nigripennis) Oriolus percivali Oriolus larvatus Oriolus monacha Oriolus chinensis Oriolus tenuirostris זהבן מחלל (Oriolus oriolus) Oriolus kundoo Oriolus auratus Oriolus cruentus Oriolus hosii Oriolus traillii Oriolus mellianus Oriolus xanthonotus Oriolus steerii Oriolus albiloris Oriolus isabellae זהבן קסנתורנוס (Oriolus xanthornus) מדיה וקבצים בנושא זהבן בוויקישיתוף זהבן, באתר ITIS (באנגלית) זהבן, באתר NCBI (באנגלית) זהבן, באתר האנציקלופדיה של החיים (באנגלית) זהבן, באתר GBIF (באנגלית) [1] לפי קונגרס האורניתולוגיה הבינלאומי גרסה 7.1 (2017) ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
ב.מ.וו 1500

ב.מ.וו. 1500 (בגרמנית: BMW 1500) היא מכונית משפחתית סדאן קומפקטית תוצרת יצרנית הרכב הגרמנית BMW אשר יוצרה בין אוקטובר 1962 לדצמבר 1964. יוצרו 23,554 יחידות. "ב.מ.וו 1500" הייתה המכונית הראשונה מ"הסדרה החדשה" (BMW New Class) של חברת ב.מ.וו. הסדרה כללה את דגמי ב.מ.וו 1600, ב.מ.וו 1800 ו- ב.מ.וו 2000. בשנת 1960 Harald Quandt צבר שליטה בחברת ב.מ.וו.. פרויקט "Neue Klasse" ("סדרה חדשה") יצא לדרך. Fritz Fiedler מונה למהנדס הראשי, Eberhard Wolff היה אחראי על עיצוב הרכב, Hofmeister Wilhelm היה אחראי על הנדסת הגוף, ו- Alex von Falkenhausen על בניית ועיצוב המנוע. הצוות היה אמור לייצר מכונית עם מנוע חדש, מה שחברת ב.מ.וו לא עשתה מאז שנת 1933 כשפיתחה את ב.מ.וו 303. הרכב המשפחתי היחיד שיוצר היה ב.מ.וו 700 ובשוק הורגש ביקוש לדגם גדול ומהודר יותר. התשובה הייתה "ב.מ.וו 1500". ב.מ.וו 1500 הוצגה בתערוכת הרכב בפרנקפורט בספטמבר 1961. הוצג דגם חדיש, עיצוב חדשני ששימש כבסיס למודלים 1600 ו- 1800. הדגם הוצג לצד מודל הקופה המהודר BMW 3200 CS. בשנים שקדמו להצגת הב.מ.וו 1500, החברה הציגה הפסדים תפעוליים רבים. בשנת 1962 חברת ב.מ.וו איזנה את ההוצאות עם מחזור של 294 מיליון מארק. בשנת 1963 גדלו המכירות ב-47% ל-433 מיליון מארק. מכונית מרווחת ל-5 נוסעים מתלה קדמי - מקפרסון מתלה אחורי עצמאי חצי נגרר נפח תא מטען - 600 ליטר 0-100 קמ"ש - 15 שניות ב.מ.וו 1500 ב.מ.וו 1500 ב.מ.וו 1500 BMW ב.מ.וו 1600 ב.מ.וו 1800 ב.מ.וו 2000 מדיה וקבצים בנושא ב.מ.וו 1500 בוויקישיתוף ב.מ.וו 1500 (4:25 דקות), יו-טיוב ב.מ.וו 1500 נט-קאר-שואו
רונלד

האם התכוונתם ל... רונלד מקדונלד - הקמע של רשת מקדונלד'ס לנדון רונלד – מוזיקאי יהודי-אנגלי אישים ששמם הפרטי הוא רונלד רון (פירושונים) רוני
רולנדו

האם התכוונתם ל... לואיג'י רולנדו – רופא, אנטומיסט ופיזיולוג איטלקי, שנודע במחקריו בתחום המוח האנושי רולאנדו – כדורגלן פורטוגזי רולנדו בלאקמן – כדורסלן אמריקאי אישים ששמם הפרטי הוא רולנדו רולנד
ב.מ.וו 1600

ב.מ.וו 1600 (BMW 1600) היא מכונית משפחתית - סדאן, קומפקטית תוצרת יצרנית הרכב הגרמנית BMW אשר יוצרה בין השנים 1964 לדצמבר 1971. בין השנים 1964-1966 יוצרו 9,728 יחידות. "ב.מ.וו 1600" הייתה המכונית שהחליפה את דגם ב.מ.וו 1500 מ"הסדרה החדשה" (BMW New Class) של חברת ב.מ.וו. הסדרה כללה את דגמי ב.מ.וו 1500 שיוצרה בין השנים 1962-1964, ב.מ.וו 1600, ב.מ.וו 1800 ו- ב.מ.וו 2000. בשנת 1960 Harald Quandt צבר שליטה בחברת ב.מ.וו. פרויקט "Neue Klasse" ("סדרה חדשה") יצא לדרך. Fritz Fiedler מונע למהנדס הראשי, Eberhard Wolff היה אחראי על עיצוב הרכב, Hofmeister Wilhelm היה אחראי על הנדסת הגוף, ו- Alex von Falkenhausen על בניית ועיצוב המנוע. הצוות היה אמור לייצר מכונית עם מנוע חדש, מה שחברת ב.מ.וו לא עשתה מאז שנת 1933 כשפיתחה את ב.מ.וו 303. הרכב המשפחתי היחיד שיוצר היה ב.מ.וו 700 ובשוק הורגש ביקוש לדגם גדול ומהודר יותר. התשובה הייתה "ב.מ.וו 1500". בדצמבר 1964 נפסק ייצור דגם ה- ב.מ.וו 1500 והמחליפה הייתה "ב.מ.וו 1600", שיוצרה עד שנת 1971. בשנת 1966 השיקה חברת ב.מ.וו את הדגם המשפחתי, בתצורת 2 הדלתות, מסדרת ב.מ.וו 1600 : ב.מ.וו 1602 (BMW 1602) שיוצרה עד שנת 1975. נמכרו 266,967 יחידות. בשנת 1967 זכתה ב.מ.וו 1600 במקום השני בתחרות מכונית השנה באירופה. במקום הראשון זכתה פיאט 124. ב.מ.וו 1600 BMW ב.מ.וו 1500 ב.מ.וו 1800 ב.מ.וו 2000 ב.מ.וו 3200 CS מדיה וקבצים בנושא ב.מ.וו 1600 בוויקישיתוף